Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 1 Pv 890/10/8810	Spišská Nová Ves, 13.8.2015
EEČ : 2-68-1271-2015

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
vedené pre prečin ublíženia na zdraví podľa § 156 ods. 1 Trestného zákona v súbehu s prečinom výtržníctva podľa § 364 ods. 1 písm. a/ Tr. zákona v spolupáchateľstve podľa § 20 Tr. zákona, na tom skutkovom základe, že dňa 19.08.2010 okolo 22.30 h v Bystranoch v hostinci zv. XXXXX po predchádzajúcej vzájomnej dohode na mieste verejnosti prístupnom spoločne s XXXXX fyzicky napadol poškodeného XXXXX a to tak, že XXXXX obidvoma rukami buchol poškodeného XXXXX do hrudníka následkom čoho spadol na stôl, po tomto poškodeného chytil za nohy a stiahol zo stola na zem, kde XXXXX kľakol na jeho hruď a oboma rukami a päsťami udieral do oblasti tváre, pričom XXXXX poškodeného kopal do oblasti hlavy, nosa a hrudníka, čím takto XXXXX spôsobili otras mozgu I. stupňa, pomliaždenie hlavy v oblasti spánkovej časti vpravo a pomliaždenie nosa s dobou liečenia v trvaní 14 dní, 

trest, ku ktorému môže trestné stíhanie viesť, je celkom bez významu popri treste, ktorý bol obvinenému pre iný čin už právoplatne uložený

Odôvodnenie:
Poverený príslušník Okresného riaditeľstva Policajného zboru, Obvodného oddelenia PZ v Spišských Vlachoch uznesením sp. zn. ORP-1459/SV-SN-2010 zo dňa 12.10.2010 vzniesol obvinenie XXXXX, nar. XXXXX a XXXXX, nar. XXXXX pre prečin ublíženia na zdraví podľa § 156 ods. 1 Trestného zákona v súbehu s prečinom výtržníctva podľa § 364 ods. 1 písm. a/ Tr. zákona v spolupáchateľstve podľa § 20 Tr. zákona na skutkovom základe uvedenom vo výrokovej časti tohto uznesenia.  
	
Trestná sadzba prečinu ublíženia na zdraví podľa § 156 ods. 1 Tr. zákona je v rozpätí od šiestich mesiacov do dvoch rokov a u prečinu výtržníctva podľa § 364 ods. 1 písm. a/ Tr. zákona je možné uložiť trest odňatia slobody až na tri roky. 

	Preskúmaním vyšetrovacieho spisu, konkrétne odpisu registra trestov som zistil, že obv. XXXXX bol rozsudkom Okresného súdu Spišská Nová Ves z 05.02.2014, sp. zn. 3T 113/2012, právoplatný dňa 05.02.2014, uznaný vinným zo spáchania pokračovacieho obzvlášť závažného zločinu podvodu podľa § 221 ods. 1, 4 písm. a/ Tr. zákona sčasti dokonaného a sčasti v štádiu pokusu podľa § 14 ods. 1 Tr. zákona, za čo mu bol uložený trest odňatia slobody v trvaní 6 rokov a 8 mesiacov, na výkon ktorého bol zaradený do ústavu na výkon trestu so stredným stupňovom stráženia.
 
V zmysle uvedeného sa domnievam, že nepodmienečný trest odňatia slobody vo výmere 6 rokov a 8 mesiacov uložený obvinenému rozsudkom Okresného súdu Spišská Nová Ves je dostatočný aj za spáchanie prečinu ublíženia na zdraví podľa § 156 ods. 1 Trestného zákona v súbehu s prečinom výtržníctva podľa § 364 ods. 1 písm. a/ Tr. zákona v spolupáchateľstve podľa § 20 Tr. zákona, pre ktorý sa aktuálne vedie proti obvinenému trestné stíhanie na Odbore kriminálnej polície Okresného riaditeľstva PZ v Sp. Novej Vsi pod sp. zn. ORP-510/1-VYS-SN-2015.

	Podľa § 215 ods. 2 písm. a) Tr. poriadku prokurátor zastaví trestné stíhanie, ak je trest, ku ktorému môže trestne stíhanie viesť celkom bez významu popri treste, ktorý bol obvinenému pre iný čin už právoplatne uložený.  

Vzhľadom k vyššie uvedenému považujem ďalšie trestné stíhanie proti obv. XXXXX pre stíhané trestné činy podľa § 156 ods. 1 Trestného zákona a podľa § 364 ods. 1 písm. a/ Tr. zákona vedené na Odbore kriminálnej polície v Sp. Novej Vsi pod sp. zn. ORP-510/1-VYS-SN-2015 za neúčelné a rovnako nehospodárne, pretože trest, ku ktorému môže stíhanie viesť, je celkom bez významu popri treste, ktorý bol pre trestný čin obzvlášť závažného zločinu podvodu podľa § 221 ods. 1, ods. 4 písm. a/ Tr. zákona už uložený rozsudkom Okresného súdu Spišská Nová Ves, sp. zn. 3T 113/2012 zo dňa 05.02.2014.

S poukazom na uvedené bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.V trestnom stíhaní sa pokračuje, ak obvinený vyhlási do troch dní od doručenia uznesenia, že na prejednaní veci trvá.

JUDr. Peter Garčala
prokurátor